**Kontakt pre médiá:**

Juraj Redeky

TAKTIQ COMMUNICATIONS sro

+421 911 478 280

juraj.redeky@taktiq.com

**Predstavujeme klávesnicu POP Icon Keys
– spojenie štýlu a inovácií pre maximálnu produktivitu**

*Nová klávesnica ponúka nevšedný štýl, pohodlné písanie, personalizáciu funkcií
a aj väčšiu zábavu na pracoviskách moderných profesionálov*

**Bratislava, 8. októbra 2024** – Spoločnosť Logitech prichádza s inovatívnou atraktívnou klávesnicou [POP Icon Keys](https://logi.link/3pv71w), ktorá podporuje sebaprezentáciu a produktivitu používateľov. Klávesnica POP Icon Keys personalizuje pracovný priestor vďaka odvážnemu dizajnu a vlastnostiam, ktoré kombinujú štýl s jedinečnou funkčnosťou.

„Spoločnosť Logitech sa snaží, aby ste na svojom pracovisku mohli mať štýl a dizajn, ktorý sa vám páči bez toho, aby ste museli robiť kompromisy v produktivite a pohodlí,“ hovorí Art O'Gnimh, generálny manažér divízie produktov pre individuálne pracoviská v spoločnosti Logitech. „Na klávesniciach POP Icon Keys, so starostlivo prepracovaným unikátnym dizajnom, sa nielen skvele píše, ale ponúkajú aj chytré vychytávky pre vyššiu produktivitu.“

Tvarované klávesy POP Icon Keys s nízkym profilom umožňujú presné a tiché písanie, na ktoré si ihneď zvyknete. Svieže farby, transparentná povrchová úprava a elegantná silueta klávesnice spríjemnia vaše pracovné podmienky na ľubovoľnom mieste.

Vďaka štyrom prispôsobiteľným akčným tlačidlám Life-Hack a bezplatnej aplikácii [Logi Options+](https://www.logitech.com/en-us/software/logi-options-plus.html?srsltid=AfmBOoqxdpCZ-1qT0oXA5v41bH3RUgEbf6raLBLYXccYtb8PN6OZGG_Q) budete šetriť čas a pracovať efektívnejšie. Môžete napríklad ľahko prechádzať z režimu práce do režimu zábavy a jediným stlačením aktivovať sadu funkcií na zvýšenie produktivity, vyvolať obľúbené aplikácie sociálnych médií, hudbu a video alebo spustiť preferované nástroje umelej inteligencie, vrátane [Logi AI Prompt Builder](https://www.logitech.com/en-us/software/logi-ai-prompt-builder.html?srsltid=AfmBOop7SA8IVyZ2vzfG670w3Z6n5HhrFLyUQZOjy7rnzkTZiERythdL). Klávesnica POP Icon Keys tiež ponúka všetky bežne používané jednodotykové klávesové skratky, napríklad na stlmenie zvuku, emoji alebo snímku obrazovky, ktoré je možné ľahko sprístupniť a prispôsobiť pomocou bezplatnej aplikácie Logi Options+ tak, aby vyhovovali vašim individuálnym potrebám. Klávesnica dokáže fungovať s viacerými operačnými systémami a zariadeniami a umožňuje ľahko ovládať až tri rôzne počítače, telefóny alebo tablety prepínané stlačením jediného tlačidla. Výdrž batérie v klávesnici je až 36 mesiacov, čo zabezpečí dlhodobú spoľahlivosť a nepretržitú produktivitu.

Set POP Icon Combo pridáva ku klávesnici POP Icon Keys myšku POP Mouse, ktorá je vybavená kolieskom SmartWheel na presnú navigáciu a technológiou Silent Touch na potlačenie 90% obvyklého hluku pri kliknutí. Myš POP Mouse je dokonalým doplnkom klávesnice a má dve akčné tlačidlá, ktorých funkcie je možné prispôsobiť pomocou aplikácie Logi Options+ a jednoducho prepínať medzi pracovným a odpočinkovým režimom. Túto modernú, kompaktnú a ergonomicky tvarovanú myš môžete používať na ovládanie až troch zariadení a vďaka výdrži batérie až 24 mesiacov s ňou pracovať oveľa dlhšie, než je obvyklé.

S klávesnicou POP Icon Keys a myšou POP Mouse, ktoré sú výsledkom skĺbenia štýlu, dizajnu a inovácií, môžete každé pracovisko premeniť na kreatívny a produktívny priestor a zažívať budúcnosť personalizácie a efektivity.

**Dôraz na udržateľnosť**

S klávesnicou POP Icon Keys a myšou POP Mouse môžu používatelia nielen vylepšiť štýl a produktivitu svojho pracoviska, ale zároveň mať aj dobrý pocit, že tieto produkty boli navrhnuté s ohľadom na udržateľnosť. Klávesnica POP Icon Keys a myš POP Mouse majú plastové diely obsahujúce recyklovaný plast, ktorého podiel sa v závislosti od farebného variantu pohybuje medzi 37 až 70%. To zvyšuje cirkulárnosť výroby a znižuje uhlíkovú stopu produktov. Prispievajú k tomu aj papierové obaly pochádzajúce z lesov s certifikáciou FSC a ďalších kontrolovaných zdrojov.

**Cena a dostupnosť**

Klávesnica POP Icon Keys bude na Slovensku dostupná u vybraných partnerov (Alza, Nay a Smarty) vo farebných verziách ružová/krémová, oranžová/krémová, grafitová/zelená, lila/krémová a grafitová/krémová od októbra 2024, a to za odporúčanú cenu 59,99€, myš POP Mouse za 29,99€. Set POP Icon Keys Combo sa bude predávať exkluzívne na Alza za 79,99€. Tieto produkty môžete s kombinovať aj s podložkou Logitech Desk Mat a získať tým kompletný set vhodný do každého prostredia.

Softvér Options+ si môžete stiahnuť zadarmo na [logi.com/optionsplus](https://logi.com/optionsplus)**.**